paragraph_text: Thrash metal (ili jednostavno thrash) podvrsta je heavy metal glazbe, za koju se smatra da karakteristikama (često socijalnim i politički angažiranim tekstovima), odnosno brzim gitarskim ritmovima i solo dionicama te agresivnim stilom pjevanja, utjecaje vuče iz engleskog punk pokreta, odnosno njegova kraja koncem 1970. godine. Tako se često obrade pjesama punk sastava mogu naći na albumima thrash velikana poput Slayera, Metallice, Overkilla ili Nuclear Assaulta.